*Ushbu maqola Mansfield Park (disambiguation) haqidadir. {{{2}}} soʻzining boshqa maʼnolari uchun [[{{{3}}}|bu yerga]] qarang.*

  

***Mansfield park*** ingliz yozuvchisi Jane Austenning uchinchi romani bo'lib, birinchi bor 1814 yilda Tomas Egerton tomonidan nashr etilgan. Romannning ikkinchi nashri Osten hayotlik davrida 1816-yilda Jon Murray tomonidan chop etilgan. Roman 1821-yilgacha hech qanday jamoatchilik tanqidiga uchramagan. 

Roman Fanny Pricening nochor oilasi uni o'n yoshida boy xolasi va amakisi uyida yashashga yuborganidan boshlab, ulg'aygungacha bo'lgan hikoyasini yoritadi. Erta davrdan boshlab,Ostenning teatr namoyishi haqidagi fikrlari, markazlashuv yoki din va diniy tayinlovning aksi va qullik masalalari, ayniqsa, bosh qahramonning xarakteri haqida farqli tanqidiy fikrlar shakllangan. Ushbu muammolarning ba'zilari hikoyaning ko'pgina keyingi sahnalashtirish va ekranlashtirishlarida ham ta'kidlab o'tilgan.

Asar syujeti
------------

Yosh Fanny va uning Mensfild Parkga tashrifida "Sir Tomas Bertramining yaxshi niyatli kamsitishi" 1903 yilgi nashr
O'n yoshli Fenni Prays Portsmutdagi kambag'al uyidan Mensfild Parkdagi oilasi bilan yashash uchun yuboriladi. Ledi Bertram Fennining xolasi va uning to'rtta farzandi - Tom, Edmund, Mariya va Yuliyaning yoshi Fennidan katta. Edmunddan tashqari hamma unga yomon munosabatda bo'ladi, yana bir xolasi Mensfild ruhoniysining xotini Norris xonim o'zini ayniqsa, yoqimsiz tutadi. 

Fenni o'n besh yoshga to'lganida Norris xonim beva bo'lib qoladi va uning Mensfilld Parkga tashriflari ko'payadi, shuningdek Fenniga nisbatan yomon munosabati ham. Bir yildan so'ng Sir Tomas o'zining Antiguadagi shakar plantatsiyasida muammolarni hal qilish uchun ketadi va o'zining isrofgar katta o'g'li Tomni o'zi bilan birga olib ketadi. Norris Xonim Mariya uchun turmush o'rtoq izlab, boy, ammo zaif irodali Rushvortga duch keladi. Mariya uning turmush qurish taklifini faqatgina puli uchun qabul qiladi. 

Henri Kruford va singlisi Meri yangi amaldor doktor Grantning xotini bo'lgan o'rta singlisi bilan qolish uchun ruhoniylikka kelishadi. Ular Londonning zamonaviy uslublari bilan katta uyni jonlantirib ketadi. Edmund va Meri bir-biriga qiziqish namoyon eta boshlashadi.

Janob Rushwortning uyiga bo'lgan tashrifda , Henri Mariya va Juliya bilan noz-karashma qiladi. Mariya Henri unga oshiqligiga ishonadi va shu sababli u Rushvortning rashkini keltirib, uni kamsitadi. Juliya esa singlisiga nisbatan rashk va nafratga qarshi kurashadi. Edmund ruhoniy bo'lishini eshitgan Meri tushkunlikka tushadi va uning vazifasidan bo'shatishga harakat qiladi. 

Tom otasidan oldin Mensfild Parkga qaytganidan so'ng, u yoshlarni Elizabet Inchbaldning Lovers' Vows dramasi uchun repetitsiyalarni boshlashga undaydi. Edmund, sir Tomas rozi bo'lmasligini va mavzu o'ziga yarasha emasligini his qilib qarshilik ko'rsatadi, ammo kuchli bosimlardan keyin u Meri o'ynagan qahramonning sevgilisi rolini o'ynashga rozi bo'ladi. Bu drama Henri va Mariyaning o'zaro noz-karashma qilishlariga ham imkoniyat yaratadi. Sir Tomas kutilmagan tarzda uyga qaytganda, u pyesaning repetitsiyadaligini ko'rib g'azablanadi va pyesa bekor qilinadi. Henri tushuntirishsiz uyni tark ketadi va javob sifatida Mariya Rushwortga turmushga chiqadi. Juftlik keyin Juliya bilan birga Londonda joylashishadi. Sir Tomas Fennida ko'plab yaxshilanishlarni ko'radi va Meri Kruford u bilan yaqin munosabat qurishga erishadi.

Fenni o'zining bayram ziyofatida Henri Kruford hamrohligida 
Henri Mensfild Parkga qaytgach, Fennini o'ziga oshiq qilib, o'yin-kulgu qilishga qaror qiladi. Fennining akasi Uilyam tashrif buyuradi va Sir Tomas Fenni uchun debyutant balli o'tkazadi. Garchi Meri Edmund bilan raqsga tushsa-da, u unga bu oxirgi marta bo'lishini aytadi, chunki u hech qachon ruhoniy bilan raqsga tushmaydi. Edmund o'zining turmush qurishni taklif qilish rejasini bekor qilib, Henri va Uilyam kabi ertasi kuni u yerni tark ketadi.Andoza:Mansfield Park

manbalar
--------